# Marquesat del Poal

El marquesat del Poal és un títol nobiliari català atorgat el 1706 per l'arxiduc Carles, rei Carles III a favor d'Antoni Desvalls i de Vergós.
El primer marquès del Poal, Antoni Desvalls i de Vergós, era fill d'Antoni Desvalls i de Castellbell i d'Agnès de Vergós i de Bellafilla. Durant el regnat de Carles II fou patge del privat de Joan Josep d'Àustria i més tard ingressà a l'exèrcit, on assolí el grau de capità, juntament amb el seu germà Manuel. Quan començà la Guerra de Successió es posà a favor de l'arxiduc Carles i aconseguí posar l'Urgell, la Segarra, el Segrià, la Ribagorça i la vall de Benasc sota l'obediència austriacista el 1705. Per la seva lleialtat, el 1706 obtingué el títol de vescomte, i poc temps després, el de marquès del Poal. S'encarregà de la defensa de Barcelona i va dirigir les campanyes de 1707 i 1710, i participà en la defensa de Cardona el 1711.
El titular actual, des del 1989, és Joan Manuel Desvalls i Maristany.

## Marquesos del Poal

| | Titular | Període |
| Creat el 1706 pel rei Carles d'Àustria |||
| I | Antoni Desvalls i de Vergós | 1706 - 1724 |
| II | Francesc Desvalls i d'Alegre | 1725 - 1774 |
| III | Manuel Desvalls i d'Alegre | - 1760 |
| IV | Joan Antoni Desvalls i d'Ardena | 1790 - 1820 |
| Rehabilitat el 1921 pel rei Alfons XIII |||
| | Joan Baptista Desvalls i d'Amat | 1921 - |
| Rehabilitat el 1985 pel rei Joan Carles I |||
| | Lluís Desvalls i Trias | 1985 - 1987 |
| | Joan Manuel Desvalls i Maristany | 1989 - actualitat |

## Història dels marquesos del Poal

* Antoni Desvalls i de Vergós (1666 - 1724), I marquès del Poal.
    El van succeir els seus fills:
* Francesc Desvalls i d'Alegre (aprox. 1700 - 1774), II marquès del Poal.
* Manuel Desvalls i d'Alegre (aprox. 1710 - 1760), III marquès del Poal
    Els va succeir el fill de Francesc:
* Joan Antoni Desvalls i d'Ardena (1740 - 1820), VI marquès de Llupià i IV marquès del Poal.
* Es va casar amb María Teresa de Ribas i d'Olzinellas, III marquesa d'Alfarràs
* Joan Baptista Desvalls i d'Amat (n. 1858), XI marquès de Llupià i VII marquès d'Alfarràs, marquès del Poal.
* Lluís Desvalls i Trias (†1987), XII marquès de Llupià, IX marquès d'Alfarràs i marquès del Poal.
* Es va casar amb Margarida Maristany i Manén (1906 - ?).
    En el Marquesat d'Alfarràs fou succeït, el 24 de novembre del 1988, pel seu fill primogènit, Lluís Desvalls i Maristany (1931 - 2014), X marquès d'Alfarràs, succeït, el 2015, a la seva mort, per la seva filla Maria Soledat Desvalls i Leonori.
    En el Marquesat del Poal fou succeît, el 16 de gener del 1990, pel seu fill Joan Manuel Desvalls i Maristany, marquès del Poal.
    En el Marquesat de Llupià fou succeït el 14 de novembre del 1989, pel seu fill:
* Joan Manuel Desvalls i Maristany (n. 1936), marquès del Poal.
    Actual titular.

## Referències

* ↑ Albertí, Santiago. L'onze de setembre. Albertí editor, 2006, p. 104. ISBN 8472460797.
* 1 2 3 Carta de successió, de 14 de novembre del 1989 BOE 26 de septiembre del 1989
* ↑ Diccionari d'autors i obres de religiosos carmelites descalços a la província de Sant Josep de Catalunya i terres de parla catalana (1586-1835), Institut d'Estudis Catalans.
* ↑ Carta de successió amb data del 24 de novembre del 1988, Boletín Oficial del Estado (BOE) de 22 de setembre del 1988.
* ↑ Carta de Successió amb data del 16 de gener del 1990; BOE, 9 de desembre del 1989.